SAWAD ลุยเปิดสาขาใน CLMV-อินโดฯ หวังดันสัดส่วนรายได้ตปท.เป็น 15%
SAWAD ลุยเปิดสาขาใน CLMV-อินโดฯ หวังดันสัดส่วนรายได้ตปท.เป็น 15% ในปี 64 ตั้งเป้าขยายฐานลูกค้าเป็น 2-3 ล้านรายใน 3-5 ปีข้างหน้า จากเดิม 4 แสนราย เผยอยู่ระหว่างศึกษาเข้าซื้อธุรกิจลีสซิ่ง คาดชัดเจนในปีนี้
23 พ.ค. 2560

นางสาวธิดา แก้วบุตตา กรรมการผู้จัดการ บริษัท ศรีสวัดดิ์ คอร์ปอเรชั่น จำกัด (มหาชน) หรือ SAWAD เปิดเผยว่า ประกาศแผน 3-5 ปีขยายฐานลูกค้ารวมทั้งในประเทศและต่างประเทศเพิ่มเป็น 2-3 ล้านราย จากปัจจุบันที่มีอยู่ 4 แสนราย พร้อมบุกตลาดต่างประเทศ โดยเฉพาะกลุ่ม CLMV รวมถึงอินโดนีเซียที่จะมีการตั้งสาขาอย่างต่อเนื่อง เพื่อผลักดันให้สัดส่วนรายได้จากต่างประเทศเพิ่มขึ้นเป็น 15% ภายในปี 64 จากขณะนี้อยู่ที่ราว 1% เท่านั้น ขณะที่การศึกษาเข้าซื้อธุรกิจลีสซิ่งเข้ามาเสริมทัพคาดว่าจะมีความชัดเจนภายในปีนี้